《送周国瑞总戎守镇西夏》
明代·朱诚泳

金敕初颁五凤楼，便催铁钺镇边州。北来已破羌人胆，西顾宁烦圣主忧。

千里旌旗山月晓，一声鼓角塞云秋。酬功他日铭彝鼎，定列麒麟阁上头。

作者简介：（1458—1498）安徽凤阳人。明宗室。号宾竹道人。太祖第二子秦王朱樉玄孙。弘治元年袭封秦王。长安有鲁齐书院，久废，诚泳别易地建正学书院，又于其旁建小学，择军士子弟延儒生教授。工诗。著有《经进小鸣集》。卒谥简。